बच्ची के पास दो पुलिसकर्मी तैनात हैं. परिवार को भी किसी से मिलने नहीं दिया जा रहा. माता-पिता बेबसी से बच्ची के ठीक होने का इंतजार कर रहे हैं. आंखों में आंसू रोके मां उसे इस उम्मीद में देख रही थी कि वह उठे और बात करे. मासूम के पिता ने बताया कि मेरी बच्ची उठती है और सो जाती है. वह सिर्फ एक बार बोली. मैं जब स्कूल पहुंचा था तब वो वहां नहीं मिली. मैंने पुलिस थाने में जाकर रिपोर्ट दर्ज कराई. जिस दरिंदे ने मेरी बच्ची के साथ ऐसा किया है उसे चौराहे पर खड़ा कर फांसी हो, तभी हमारी आत्मा को शांति मिलेगी.